Alberto Manguel

Alberto MANGUEL (naskita la 13-an de marto 1948 en Bonaero) estas argentin-kanada verkisto, ĵurnalisto, tradukisto, redaktisto kaj iama direktoro de la Nacia Biblioteko de Argentino. Li estas la aŭtoro de multaj nefikciaj libroj, kiel ekzemple La Vortaro de Imagaj Lokoj (kunverkita kun Gianni Guadalupi en 1980), Historio de Legado (1996), La Biblioteko Nokte (2007), kaj Iliado kaj Odiseado de Homero: Biografio (2008), same kiel romanoj. En 2007, Manguel estis elektita kiel la ĉiujara preleganto por la prestiĝaj Massey-Prelegoj. 

 Vivo 
Manguel kreskis en Israelo, kie lia patro estis ambasadoro. Kiam li translokiĝis reen al Argentino, li laboris partatempe en librovendejo, kie li kontaktiĝis kun la verkisto Jorge Luis Borges, kiu, pro sia blindeco, bezonis helpon por laŭtlegi, ion kion Manguel priskribis en sia libro Tagoj kun Borges.  Dum la 1970-aj jaroj, li laboris kiel redaktoro por pluraj eŭropaj eldonejoj, kaj dum ĉi tiu tempo li mem komencis verki novelojn. En 1982, Manguel translokiĝis al Toronto kaj fariĝis kanada civitano, poste translokiĝante al sudo de Francio, kie li loĝis dum 15 jaroj. En 2017, li estis nomumita direktoro de la Nacia Biblioteko de Argentino, kaj li poste translokiĝis reen al Bonaero. 

Li forlasis Argentinon kiam li estis dudekjara, en 1968. Li loĝis en Tel-Avivo (1948-1955), Bonaero (1955-1968), Parizo (1968-1971), Londono (1972), Tahitio (1973-1974), Milano (1974-1979), Toronto (1980-2000), Puatuo-Ĉarentoj (2000-2015), Novjorko (2015-2020), kaj Lisbono (ekde 2021). Ekde 2021, li direktis internacian centron por legstudoj en Lisbono, nomitan Espaço Atlântida en 2023. La biografio de la centro en la retejo legas: "Li fariĝis kanada civitano kaj daŭre identigas sian naciecon kiel unue kaj ĉefe kanada." 

 Verkaro 

 Romanoj 

 News From a Foreign Country Came (1991)
 Stevenson under the Palm Trees (2003)
 El regreso (2005, opero de Oscar Strasny , 2010)
 Un amant très vétilleux (2005)
 Todos los hombres son mentirosos (2008)

 Eseoj 

 The Dictionary of Imaginary Places (1980) ISBN 0-02-546400-0
 A History of Reading (1996)
 Bride of Frankenstein (1997, статьи о кино)
 Into the Looking Glass Wood (1998)
 Reading Pictures: A History of Love and Hate (2000)
 A Reading Diary (2004)
 With Borges (2004)
 The Library at Night (2005)
 Homer’s The Iliad and The Odyssey: A Biography (2007)
 Moebius transe forme

 Referencoj 

 Eksteraj ligiloj 

 NYTa artikolo de Alberto Manguel pri lia propra biblioteko
 Alberto Manguel ĉe Geist.com
 Alberto Manguel intervjuita pri lia nova libro "Leganto pri Legado".
 Alberto Manguel Paperoj, Thomas Fisher rara libra Biblioteko

Kategorio:Oficiroj de la Ordeno Kanada
Kategorio:Kanadaj literaturkritikistoj
Kategorio:Argentinaj tradukistoj
Kategorio:Argentinaj verkistoj